NaiveNeuron/SloPal huggingface dataset:
Martvoň, Anton, poslanec NR SR (2014-07-09):
Ďakujem pekne. No, pán poslanec Hlina, vám asi, myslím si, v dnešnej dobe nič nepostačí na to, že ani žiaden dôkaz, ako to myslí naša vláda vážne s bojom proti vývozu vody, s tým, že sme to, alebo to chceme zakotviť do ústavy. No vám to stačiť nebude jednoducho, lebo prídete o tému a v podstate nebudete mať tu nad čím sa odbavovať. No ale v každom prípade ja vám, kolega, poviem jednu vec, v prvom rade, keď ste vystúpili, ste mali povedať, že ste v konflikte záujmov. A v konflikte záujmov, pán Hlina, ste kvôli tomu, lebo vy a vaša rodina ste si dokázali prenajať v roku 2007 na 15 rokov, podotýkam na 15 rokov, za 1 660 eur ročne vodáreň, malú 2 x 2500-litrovú nádrž na vodu a čerpadlo na čerpanie vody zo studne od Univerzity Komenského. Takto sa robí biznis, pán Hlina, čiže vy a vaše vystúpenia, nejde vám o ľudí a o vodu, vám ide o to, že budete musieť platiť štátu za to, čo odčerpáte, vám ide o biznis, pán Hlina! Toľko z mojej strany.
T. Cabaj, podpredseda NR SR: (2009-05-20):
Slovo má pán poslanec Brocka. Pripraví sa pani poslankyňa Belásová.
Galek, Karol, poslanec NR SR (2016-06-16):
Ďakujem veľmi pekne. Anka Zemanová spomenula vo svojom príspevku aj pokuty, ktoré udelil Úrad pre reguláciu sieťových odvetví za spaľovanie vyšších tried kvality, ako povoľuje norma. O tomto som včera hovoril aj ja vo svojej faktickej poznámke, konkrétne to boli dve kogeneračky v Topoľčanoch a Bardejove, ktoré vlastní firma BIOENERGY. Táto firma je zaujímavá aj tým, že v Bardejove začala stavať sedem mesiacov túto kogeneračku pred schválením zákona o podpore OZE, ktorý po prvýkrát definoval tieto dotácie a ostatné pravidlá pri podpore využívania. Takýto riskantný krok sa dá uskutočniť iba s istotou, že parlament v budúcnosti zahlasuje tak, ako treba. To znamená, niekto to naozaj dopredu vedel, čo sa udeje. Na slávnostnom otvorení fabriky v roku 2010 sa zúčastnil Jozef Medveď, vtedajší minister životného prostredia, a Peter Žiga, vtedajší štátny tajomník ministerstva hospodárstva a dnes minister hospodárstva. O pánovi Žigovi asi všetci dobre vieme, že pred nástupom do politiky sa živil ako obchodník s drevom. V minulosti bol aj členom Dozornej rady Liptovskej drevárskej. A spolu s Helmutom Rettenmeierom, ktorý je spolumajiteľom firmy Rettenmeier Holding AG mal viacero spoločných aktivít. Zaujímavé je však to, že minulý rok firma Taper, kde je pán Žiga stále spoločníkom, bola Pluskou odhalená, že so Štátnymi lesmi obchodovala nielen do roku 2012, ale deje sa tomu dodnes. Dôkazom je aj doklad z roku 2015 o pôvode dreva, ktoré má Pluska k dispozícii. A toto drevo bolo certifikované Lesmi SR. To znamená, je možné, že novelou tohto zákona vstúpime práve tomuto pánovi ministrovi na otlak. Že by to bol po pánovi Kaliňákovi, ktorého týmto opätovne vyzývam, aby odstúpil, ďalší minister, ktorý tu bohatne na úkor štátu? To je otázka do pléna. Ďakujem.
P. Hrušovský, predseda NR SR: (2004-04-29):
Ja kvôli tomu zvolám rokovanie predsedov poslaneckých klubov. Poprosím, aby sme sa zišli ihneď teraz, ale aby sme počas rokovania mohli prerokovať návrh zákona, ktorého predkladateľom je pán podpredseda vlády, v druhom čítaní a počas prerokúvania zákona v druhom čítaní sme dospeli alebo nedospeli k nejakej dohode. Poprosím teraz predsedov poslaneckých klubov, poprosím, páni poslanci, predsedov poslaneckých klubov, aby sme sa zišli na krátke stretnutie do miestnosti rokovania poslaneckého grémia. A poprosím pána podpredsedu Bugára, aby viedol teraz ďalšie rokovanie Národnej rady Slovenskej republiky.
Žiga, Peter, podpredseda NR SR (2023-12-13):
Pani poslankyňa Holečková.
Doležal, Andrej, minister dopravy a výstavby SR (2020-09-16):
Vážený pán predsedajúci, vážené dámy, vážení páni, na dnešné rokovanie predkladám návrh na skrátené legislatívne konanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov. Cieľom tohto vládneho návrhu je prijať dve podporné opatrenia pre vozidlá ukončenej série z dôvodu zmiernenia negatívnych následkov, ktoré vznikli v súvislosti s vyhlásením mimoriadnej situácie z dôvodu ochorenia COVID-19. V princípe ide o to, že niektoré vozidlá z novej série by mali byť dopredávané do augusta. My túto, my tento termín posúvame a vytvárame tak priestor predajcom na dopredaj sérií, ktoré, ktoré sa nepodarili predať. Na základe prijímaných opatrení proti šíreniu COVID-19 boli predajne vozidiel zatvorené. To je ten hlavný dôvod, že nemohli vykonávať predaj, preto tento termín posúvame, no a z podobných dôvodov je potrebné urýchlene prijať tento zákon o prevádzke vozidiel v cestnej premávke a doplnení niektorých zákonov v znení neskorších predpisov tak, aby sa predĺžila platnosť povolení na dodatočnú registráciu vozidiel o šesť mesiacov a v roku 2021 sa pri kvantitatívnom obmedzení namiesto koronakrízou postihnutého roku 2020 mohlo vychádzať z roku 2019. Na základe uvedených skutočností navrhujeme, aby Národná rada Slovenskej republiky prerokovala predmetný návrh zákona v skrátenom legislatívnom konaní. Vážené panie poslankyne, vážení páni poslanci, dovoľujem si vás týmto požiadať o podporu tohto návrhu na skrátené legislatívne konanie o vládnom návrhu zákona. Ďakujem pekne.
Pellegrini, Peter, podpredseda NR SR (2020-07-07):
Pán poslanec Nemec.
Bugár, Béla, podpredseda NR SR (2017-10-18):
Ďalej v rozprave vystúpi pani ministerka Žitňanská. Nech sa páči, máte slovo.
Grendel, Gábor, podpredseda NR SR (2022-11-10):
Dávam teraz slovo spravodajcovi z ústavnoprávneho výboru pánovi poslancovi Lukášovi Kyselicovi, aby informoval Národnú radu o výsledku rokovania výboru o tomto návrhu zákona a aby odôvodnil návrh a stanovisko gestorského výboru.
Vitteková, Anna, poslankyňa NR SR (2015-12-21):
Teraz budeme hlasovať o pripomienkach prezidenta, ktoré sú uvedené v časti III. B. správy výboru. Budeme hlasovať o bode 1. Odporúčanie gestorského výboru je neschváliť.
Hraško, Igor, poslanec NR SR (2014-12-09):
Ďakujem pekne, pán predseda. Ja by som chcel len opraviť hlasovanie č. 186, som zahlasoval, že sa zdržujem a chcel som zahlasovať za.
B. Bugár, podpredseda NR SR: (2004-06-24):
(Hlasovanie.) Prítomných 137 poslancov, za 121, proti 1, zdržalo sa 15. Konštatujem, že tieto návrhy boli prijaté. Nech sa páči. A. Ivanko, poslanec: Áno. Ako druhý pozmeňujúci návrh predložil pán poslanec Drgonec. Pán predsedajúci, dajte o ňom hlasovať.
Laurenčík, Milan, podpredseda NR SR (2020-04-29):
Ďakujem. Prosím, zaujmite miesto navrhovateľa. Dávam slovo poverenému členovi výboru pre ľudské práva a národnostné menšiny pánovi poslancovi Ondrejovi Dostálovi, aby informoval Národnú radu o výsledku prerokovania návrhu vo výbore. Nech sa páči, pán poslanec, máte slovo.
Ježík, Jozef, poslanec NR SR (2013-02-06):
Ďakujem za slovo. V rozprave nevystúpili žiadni poslanci, preto, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2013-12-17):
Prihláste sa! Dobre. Nech sa páči, pán poslanec Mikloško s reakciou.
Blaha, Ľuboš, podpredseda NR SR (2024-01-24):
Pán poslanec Martin Dubéci, ak tu je teda, ak sa niekde nepremiestnil, to, čo občas zvykne... Nie, dobre, tak skúsime ďalej. Pán posla... pani poslankyňa Anežka Škopová, nech sa páči.
Hrnčiar, Andrej, podpredseda NR SR (2017-11-30):
Takže do rozpravy som nedostal žiadnu písomnú prihlášku. Pýtam sa, či sa chce nikto prihlásiť do rozpravy ústne. Nie je tomu tak. Ale o slovo požiadala pani navrhovateľka, takže budeme pokračovať v rozprave zajtra. Týmto končím dnešný rokovací deň, ale chcem vás upozorniť, že zajtra ráno o deviatej začíname bodom 19, vládnym návrhom zákona, ktorým sa mení a dopĺňa zákon č. 576/2004 Z. z. o zdravotnej starostlivosti. Takže bude o deviatej pán minister Drucker predkladať tento zákon. Prajem vám príjemný zvyšok večera. (Prerušenie rokovania o 19.00 hodine.)
Přidal, Alojz, poslanec NR SR (2010-08-05):
Vážený pán kolega, my sme nikdy nepovedali, že chcem zrušiť jadrový fond, ktorý bol zriadený za vlády Mikuláša Dzurindu. Treba sa ale naň pozrieť, ako hospodári. Som rád, že ste prejavili vedomosti o zadnej časti palivového cyklu. Chcel by som vás ubezpečiť, že to bude JAVYS, ktorý bude zabezpečovať prvú fázu zadnej časti palivového cyklu. Ubezpečujem vás, že v skladovacích priestoroch, čo sa týka medziskladu, je ešte dosť do roku 2009, ale verím, že JAVYS sa bude venovať hlavne skladovaniu vyhoretého jadrového paliva, spracovaniu rádioaktívnych odpadov a prestane byť spoločnosťou na rekonštrukciu, a výstavbu, a kúpu administratívnych priestorov, kde sú kancelárie, ktoré môže závidieť aj premiérka slovenskej vlády. Verím, že nový šéf JAVYS-u, aj jadrového fondu, vydrží viacej ako rok, keď ich bolo treba vymeniť tak, ako to bolo za vás, a tiež treba zmeniť svetový unikát riadenia JAVYS-u, kde je 5-stupňová organizačná štruktúra, že je tam pomaly viacej vedúcich ako zamestnancov. A čo treba spraviť prvé? Treba, aby sa predstavenstvo a vedúci pracovníci vrátili do elektrárne, teda do JAVYS-u, do areálu Bohuníc z Tomášikovej, pretože, aby tam nezablúdili. Ďakujem. (Potlesk.)
Kollár, Boris, predseda NR SR (2023-02-14):
Prosím, prezentujme sa a hlasujeme. Prítomných 141 poslancov, za 139, proti žiadny, zdržal sa 1, nehlasoval 1. Konštatujem, že sme schválili návrh novely zákona č. 461/2003 Z. z. o sociálnom poistení. Ďalej prosím určeného spravodajcu z výboru pre hospodárske záležitosti poslanca Vojtecha Tótha, aby uviedol hlasovanie v prvom čítaní o návrhu poslancov Galeka, Šudíka na vydanie zákona, ktorým sa mení a dopĺňa zákon č. 657/2004 Z. z. o tepelnej energetike, je to tlač 1371, bod 77 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Karola Galeka a Tomáša Šudíka na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1371.)
Žiga, Peter, podpredseda NR SR (2023-12-13):
Pán poslanec Čaučík.
P. Hrušovský, podpredseda NR SR: (2002-05-28):
M. Podhradská, poslankyňa: Ja som si s veľkou pozornosťou vypočula poznámku, ktorú tu povedal pán poslanec Andel. Ja si naozaj myslím, že to, čo povedal, ten príklad, ktorý uviedol, sa vôbec netýka toho riešenia, ktoré predstavuje ten zákon, to je o niečom inom. To je, naozaj, keď si pozorne prečítaš, pán podpredseda, návrh zákona, tak to sa týka úplne iných prípadov, ako ten, čo si tu povedal.
Bernaťák, Tibor, poslanec NR SR (2019-02-05):
Ďakujem. Ja si myslím, že pán poslanec Antal veľmi dobre vystihol niektoré tie úskalia tzv. trhového mechanizmu, ktorý absolútne, ale absolútne neplatí v tomto odvetví. Spomínal to, myslím, aj kolega Heger takisto vo svojom vystúpení. Preto ja trošku nesúhlasím s tým tvrdením, že opozícia chráni obchodníkov, nie celá opozícia chráni obchodníkov, len niektoré strany vyslovene chránia obchodníkov. A znova by som apeloval na našich poľnohospodárskych prvovýrobcov a potravinárov, aby si pozorne všímali vystúpenia niektorých našich kolegov v Národnej rade, akým spôsobom vlastne oni pristupujú k ochrane, k ich ochrane. Ja si myslím, že je to práve naopak. Dokonca z úst jednej pani poslankyne zo Slobody a Solidarity padlo, že potravinová sebestačnosť, to je termín z minulého storočia, čo sa takým niečím zaoberáme. Čiže to je ďalšia vec. Mne sa páči, že pán poslanec Antal presne popísal, akým selektívnym spôsobom jednotliví obchodníci pristupujú k našim výrobcom, k našim potravinárom, našim poľnohospodárom a prvovýrobcom. Čiže aj z tohto dôvodu je nevyhnutné, aby Slovenská republika pristúpila k úprave tzv. spravodlivého trhového mechanizmu, o ktorom všetci až na niektorých zrejme pánov poslancov a pani poslankýň si myslia, že je dobrý. Ale musíme riešiť tento nespravodlivý trhový mechanizmus, ktorého niektoré strany, hlavne liberálne, sú absolútnymi zástancami.
Paška, Pavol, predseda NR SR (2012-09-26):
Dámy a páni, budeme pokračovať hlasovaním o prerokovaných bodoch. Poprosím vás, aby ste sa zaregistrovali v hlasovacom zariadení. Poprosím pána poslanca Hambálka, aby uviedol v prvom čítaní hlasovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Je to tlač 151.
Laurenčík, Milan, podpredseda NR SR (2020-12-09):
Pán poslanec Erik Tomáš.
Paška, Pavol, predseda NR SR (2012-08-01):
Pán poslanec Krajcer.
Ďurovčík, Emil, poslanec NR SR (2018-09-12):
Vážený pán predseda, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor, výbor pre hospodárske záležitosti a Výbor Národnej rady pre sociálne veci. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím vás, otvorte k uvedenému bodu rozpravu.
Saloň, Marián, poslanec NR SR (2023-03-23):
Ďakujem pekne. Ja len chcem pripomenúť kolegom z výboru na kontrolu SIS, že dnes máme rokovanie výboru 12.15 h.
Petrák, Ľubomír, poslanec NR SR (2015-07-01):
Ďakujem pekne za faktické. Možno začnem reagovať od konca. Pri komunikovaní s partnermi sme vyberali tých, o ktorých máme vedomosti, že majú zastúpenie na miestnej úrovni. Ak to voľne preložím, tak tie nezávislé osobnosti, možnože je to 60 % poslancov, sú nezávislé osobnosti, ale nepatria k vášmu politickému hnutiu. Takže z tohto pohľadu nejakým spôsobom sme dospeli k tomu záveru, že sme diskutovali s tými politickými stranami, ktoré sú tu v parlamente. Ďalšia odpoveď, ktorú som chcel povedať, je, viete, veľmi často sme vami, opozíciou obviňovaní, a toto budem smerovať pánovi kolegovi Bobíkovi, že nie sme ochotní komunikovať a nie sme pripravení rokovať o pozmeňujúcich návrhoch. Ja si myslím, že čím ďalej, tým viac sa ukazuje aj pri schvaľovaní pozmeňujúcich návrhov na tejto schôdzi, ktorá teraz prebieha, prechádza relatívne slušný počet pozmeňujúcich návrhov, ktorý podáva opozícia. Tu sme prizvali vás na rokovania o týchto veciach. Ja si myslím, že ak som predkladal tento návrh na Rade ZMOS-u, kde je 130 starostov a primátorov a kde som hovoril, že nechceme z tohto vytĺkať žiaden politický kapitál, ale že chceme, aby sme sa tu dohodli korektne naprieč politickým spektrom na jednotnom postupe, tam z úst vašich starostov a primátorov zaznel súhlas, že: „Poďme jednotným postupom a podajme spoločný pozmeňujúci návrh.“ Preto som povedal, že mňa mrzí to, že ste sa rozhodli pre separátny postup, aj keď môžeme hovoriť o tom, či to má byť suma 5 000, 10 000, 20 000, 30 000 eur, ak to poviem inak, každý starosta, primátor, každá obec čím bude ten limit vyšší, tým ho skôr uvíta, len tu je potom otázka vyváženosti, transparentnosti a ostatných vecí.
P. Kubovič, poslanec: (2007-10-17):
A to prvá vec, v ktorej hovoril, že jedna z politických strán rokovala s pánom ministrom s oneskorením, no bola to SDKÚ – DS, treba to konkrétne pomenovať. Ale na druhej strane musím povedať, že pán minister aj za možno tú administratívnu chybu, ktorá to spôsobila, sa ospravedlnil a my sme toto ospravedlnenie prijali. Bol by som rád, aby to aj takto verejne odznelo, že naozaj dokážeme byť aj tolerantní a vieme spolu aj spôsobom korektným rokovať. A na druhej strane treba aj povedať, že tým, že to stretnutie bolo oddialené, o to mohlo byť aktuálnejšie a možno o to bolo aj zaujímavejšie. Takže všetko zlé asi je aj na niečo dobré, aj tak sa to dá povedať. Ale na druhej strane by som ešte mal jednu poznámku, ktorá možno bude troška z iného súdka a bude nadväzovať na to, čo pán poslanec hovoril ohľadne možno tých nepozitívnych alebo nie dobrých vyjadrení, ktoré nerobia dobré signály Slovensku práve z úst nášho predsedu vlády pána Fica. No ale mňa, dovolím si poznamenať v tejto chvíli, ťažká alebo trápi aj iná vec a to je tá, že dneska ani jeden z politických subjektov, ktoré dneska sú vo vláde Slovenskej republiky, nemá jasné ukotvenie v rámci európskych štruktúr, dve nie sú vôbec členmi, jedna má pozastavené členstvo. A, samozrejme, potom tá pozícia Slovenska pri akýchkoľvek vyjednávaniach a možno aj práve pri takýchto dôležitých rokovaniach je stavaná na úplne inú koľaj, ako by mohla byť. Ja neviem s týmto, samozrejme, nič robiť, ale myslím si, že práve všetky tie subjekty, ktoré dnes sú vo vláde, by sa mali nad tým zamyslieť a mali jednoznačne robiť pre dobré meno Slovenska v Európe aj v tomto smere už konečne niečo, čo prinesie pozitívum. Ďakujem.
M. Hort, podpredseda NR SR: (2008-02-05):
S faktickou poznámkou sa nehlási nikto. Ďalším prihláseným do rozpravy a posledným k tomuto bodu je pán poslanec Jozef Burian. Pán kolega Burian, nech sa páči, máte priestor v rozprave.
Vons, Peter, poslanec NR SR (2021-05-06):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dubačová, Viera, poslankyňa NR SR (2019-01-29):
Ďakujem veľmi pekne. No ďakujem, Martin Poliačik. Dúfam, že toto je ďalší zlý odkaz, ktorý je z dielne SNS mladým ľuďom v našej krajine, pretože ak predseda parlamentu naozaj opisuje, podáva plagiát a potom sa ministerka školstva snaží celý tento proces takýmto hanebným spôsobom prekryť a ešte ho podáva aj na schôdzi a podáva ho ešte aj na schôdzi, ktorá nedodrží tú lehotu, čiže ide skutočne o to, že tento predložený návrh nespĺňa zákonom predloženú lehotu. Prosím vás pekne, pani ministerka, aký odkaz vy zanechávate mladým ľuďom okrem toho, že môžu skutočne dneska veľmi hravo opísať akúkoľvek prácu, stačí vyhrať voľby, mladí ľudia, majte moc, dosaďte si ministra a my vám dokážeme ešte takto veľmi jednoducho, že každý podvod sa dá prekryť ešte aj s ministerským požehnaním. Apelujem na vás, ak už teda pohŕdate parlamentom, nepohŕdajte občanmi a mladými ľuďmi tejto krajiny. Je to hanebné.
Viskupič, Jozef, poslanec NR SR (2016-02-11):
Ďakujem. Nuž je to také smerácke, to poviem, prečíta môj predrečník iba prvý bod, ale musím povedať, že keď porovnávam tie dva návrhy uznesení, tak za to, čo je to konkrétnejšie, v zmysle fungovania parlamentnej demokracie má Národná rada zodpovednosť voči vláde. Uznesenie, ktoré bolo predložené nami v troch bodoch žiada vládu riešiť konkrétne veci. Tretí bod tam hovorí o žiadosti, aby vláda bezodkladne rokovala so zástupcami Iniciatívy slovenských učiteľov, bezodkladne preverila financovanie projektov v rezorte školstva. Štvrtý bod tam hovorí o žiadosti, aby vláda zmenila niektoré príslušné legislatívne akty. Piaty bod tam hovorí o žiadosti, aby vláda v podstate urobila to, čo vy žiadate v bode B, je to pre všetky kandidujúce politické strany. Ja som dosť prekvapený, keďže tu hovoria viacerí, že sa nevidíte vo vláde, že vy vyzývate politické strany kandidujúce vo voľbách, aby akceptovali vašu správu o stave školstva na Slovensku a o systémových krokoch na podporu jeho ďalšieho rozvoja, čo ste vy neboli schopní riešiť od decembra 2012, a zaväzujete ich, aby ju akceptovali na dve ďalšie funkčné obdobia. To vaše uznesenie konštatuje zhruba to, čo konštatovalo to predchádzajúce, a vyzýva politické strany kandidujúce vo voľbách na niečo. To naše uznesenie vyzýva a žiada vládu na to. Prečo sa teda unúvate predkladať uznesenie, ktoré vyzýva politické strany, zostáva pre mňa záhadou.
Blanár, Juraj, poslanec NR SR (2018-06-14):
Pán predsedajúci, dovoľte mi, aby som predniesol procedurálny návrh v mene troch poslaneckých klubov SMER – sociálna demokracia, Slovenská národná strana a MOST – HÍD s tým, že aby sa zajtra nehlasovalo. Je to zdôvodnené tým, že množstvo poslancov je na pracovných cestách, a preto požiadali aj tieto poslanecké kluby o to, aby hlasovanie sa odložilo, ale nechám to na posúdenie, samozrejme, snemovne.
Hrnčiar, Andrej, podpredseda NR SR (2019-12-05):
Pán poslanec Suchánek.
Dostál, Ondrej, poslanec NR SR (2022-11-29):
Ďakujem kolegom za reakcie. Pán poslanec Goga, ja som neriešil, že kto to zavinil, či je to vina Borisa Kollára, keď vyhlásil ten termín na taký dušičkový víkend, alebo koaličná rada sa dohodla, alebo ktorá strana, ja som len reagoval na to, že ak je niečo dôvodom o tej o niečo nižšej účasti v komunálnych voľbách v porovnaní so situáciou pred štyrmi rokmi, tak skôr je to nevhodne zvolený termín, ktorý ale aj z objektívnych dôvodov bol nevhodne zvolený, lebo ani ten nasledujúci termín by nebol úplne ideálny, keďže niektorí ľudia, ľudia by do miesta svojho trvalého bydliska cestovali na Dušičky, a potom by tam nešli druhýkrát. Nevieme, ako by to bolo, ja len tvrdím, že ten termín zohral v tej nižšej účasti väčšiu rolu ako samotný fakt spojenia, lebo na to, že spojením volieb došlo k zníženiu účasti, neexistuje vôbec žiadny vecný argument. To som tým chcel povedať. A navyše, navyše, čo sa týka, čo sa týka volieb do Európskeho parlamentu, o tom hovoril pán poslanec Kočiš, veď nie je cieľom nafukovať účasť, aby sa zúčastnili tí, ktorí sa nechcú zúčastniť, ale aby tí slovenskí občania, ktorí sa zdržiavajú v zahraničí, mali možnosť voliť, ak im legislatíva umožňuje voliť do Európskeho parlamentu, aj bez toho, aby tu fyzicky boli v tom čase, keď sa voľby, voľby konajú. A tá účasť v komunálnych voľbách zasa nebola tak dramaticky nižšia, tá bola nižšia o 2 %. Aj pokiaľ ide o tú chybovosť, tak tam sa spočítavala chybovosť za obidve voľby, ale súhlasím s tým, že bolo by dobré k tomu poznať aj nejaké konkrétnejšie dáta.
Podmanický, Ján, poslanec NR SR (2023-06-15):
Pán predseda, ja vás chcem požiadať, aby ste zopakovali, na základe požiadavky ktorých troch poslaneckých klubov ste tieto body zaradili... (Prerušenie vystúpenia predsedajúcim.)
P. Hrušovský, predseda NR SR: (2003-12-12):
Nech sa páči, pán Jaduš, pán poslanec Jaduš, aby ste Národnú radu informovali o výsledku tajnej voľby na kandidáta na vymenovanie... (Zaznievanie gongu.) J. Jaduš, poslanec: Vážený pán predseda, vážené kolegyne, kolegovia, dovoľte mi, aby som vás informoval o výsledkoch voľby na generálneho prokurátora Slovenskej republiky a prečítal zápisnicu. Zápisnica o tajnom hlasovaní o návrhoch na voľbu kandidáta na vymenovanie za generálneho prokurátora Slovenskej republiky, konaného dňa 12. decembra 2003. Na tajné hlasovanie o návrhu na voľbu kandidáta na vymenovanie za generálneho prokurátora Slovenskej republiky bolo vydaných a poslanci si osobne prevzali 149 hlasovacích lístkov, teda na voľbe bolo prítomných 149 poslancov. Po vykonaní tajného hlasovania overovatelia Národnej rady Slovenskej republiky spočítali lístky a zistili, že v tajnom hlasovaní o návrhoch na voľbu kandidáta na vymenovanie za generálneho prokurátora Slovenskej republiky žiaden poslanec neodovzdal, teda všetci poslanci odovzdali hlasovacie lístky. (Šum v sále.) Zo 149 odovzdaných hlasovacích lístkov bolo 11 lístkov neplatných a 138 platných. Podľa platných hlasovacích lístkov overovatelia zistili, že - za kandidáta Jána Bernáta hlasovalo za 62 poslancov, proti boli 47 poslanci a hlasovania sa zdržalo 29 poslancov, - za kandidáta Dobroslava Trnku hlasovalo za 74 poslancov, proti 45 poslancov, hlasovania sa zdržali 19 poslanci. Na schválenie návrhu na voľbu kandidáta na vymenovanie za generálneho prokurátora Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní na voľbu kandidáta na vymenovanie za generálneho prokurátora Slovenskej republiky nebol nikto zvolený. Podľa volebného poriadku do opakovanej voľby postupujú obaja nezvolení kandidáti, to znamená pán Ján Bernát a pán Dobroslav Trnka. Ďakujem.
B. Bugár, podpredseda NR SR: (2005-12-14):
(Hlasovanie.) Prítomných 126, za 104, zdržali sa 19, nehlasovali 3. Návrh sme schválili. Prosím teraz pána poslanca Horvátha, aby uviedol prvé hlasovanie k vládnemu návrhu zákona, ktorým sa mení a dopĺňa zákon č. 312/2001 Z. z. o štátnej službe, tlač 1393. Nech sa páči.
J. Rusnák, poslanec: (2004-10-26):
Po prvé. V § 22 ods. 2 písm. b) sa vypúšťa odkaz 15 a poznámka pod čiarou k odkazu 15. Zároveň sa prečíslujú nasledujúce odkazy. Odôvodnenie. Ide o zosúladenie s § 69 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spojený  s bodom 18 prílohy č. 2 k legislatívnym pravidlám tvorby zákonov č. 19/1997 Z. z. vzhľadom na to, že v texte zákona nie je dovolené uvádzať v poznámke pod čiarou odkazy na predpisy, ktoré boli zverejnené len na internete na zahraničnej webovej stránke, teda neboli zverejnené v Zbierke zákonov alebo v Úradnom vestníku Európskej únie v cudzom jazyku. V konkrétnom prípade ide o štatút asociácie, členstvo, ktoré nie je povinné a nemá medzinárodný význam,  ale len regionálny v rámci Európskej únie. Ďakujem pekne. Toto je môj pozmeňujúci návrh.
Danko, Andrej, podpredseda NR SR (2024-01-10):
Bolo to krásne, ale, poprosím vás, faktická poznámka slúži na reakciu k vystupujúcemu (reakcia z pléna), ale veď som ju neprerušil! Pani poslankyňa Mesterová.
Ďuriš Nicholsonová, Lucia, podpredsedníčka NR SR (2019-06-20):
Teraz dávam slovo spoločnému spravodajcovi z výboru pre financie a rozpočet pánovi Federičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Paška, predseda NR SR: (2008-10-22):
vládnom návrhu zákona, ktorým sa mení a dopĺňa  zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení zákona č. 86/2008 Z. z. a o zmene a doplnení niektorých zákonov . Je to tlač 802.
Paška, Pavol, predseda NR SR (2012-09-18):
Nie. Ďakujem pekne, pani poslankyňa. Pani poslankyňa Šedivcová uvedie hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Srbskou republikou o sociálnom zabezpečení . Je to tlač 128.
Madej, Róbert, poslanec NR SR (2013-04-30):
Pán predseda, prosím, aby ste dali hlasovať o zákone, o návrhu zákona ako o celku.
Laurenčík, Milan, podpredseda NR SR (2022-03-22):
Pán poslanec Miroslav Urban, s faktickou poznámkou nech sa páči.
Galek, Karol, poslanec NR SR (2018-10-22):
Edo, ďakujem. Myslím, že tam boli naozaj poukázané alebo bolo poukázané hlavne na to, že či je efektívne alebo nie je efektívne práve toto centrálne zásobovanie teplom. Ja si dovolím aj nejaké konkrétne príklady. Máme tu napríklad mesto Rimavská Sobota, ktorá sa odpojila od systému vo svojich verejných budovách, vďaka čomu dokázali ušetriť 45 %. Štyridsaťpäť percent nákladov na teplo. Potom máme tu napríklad mesto Poprad, ktoré ďalej pokračuje síce v systéme CZT, ale teda zobrali si to sami pod správu a okamžite to teplo išlo dole. To znamená, že naozaj tá efektivita tam je, len my potrebujeme aj vedieť, že kde sa tie všetky náklady schovávajú, čo ich tvorí a hlavne my potrebujeme na tú efektivitu, nielen na tú energetickú, ale aj na tú nákladovú nejako zatlačiť a tento návrh zákona by mal tomu napomôcť. Ďakujem.
Blanár, Juraj, podpredseda NR SR (2021-02-25):
Pán poslanec, vyčerpali ste si čas, počkal som, aby ste skončili. (Potlesk.)
Dubovcová, Jana, poslankyňa NR SR (2011-06-01):
Pri prerokovaní tohoto zákona ja stále budem odporúčať, aby sme sa oboznamovali so závermi Benátskej komisie, čo sa týka prokuratúry, napr. ona upozorňuje, že existuje nebezpečenstvo, že sa prokuratúra s nadmernými právomocami stane štvrtou zložkou moci bez zodpovednosti s tým, že existuje veľmi silný argument pre obmedzenie právomoci prokuratúry na oblasť trestného stíhania a pre neudelenie akýchsi všeobecných kontrolných právomocí. Komisia hovorí v bode 34, že je dôležité, aký bude výber prokurátorov a v bode 34 záverov hovorí pod písm. e) – želanie vlády mať určitú kontrolu nad vymenovaním prokurátorov a prokurátora je opodstatnené z dôvodu významu stíhania trestných činov pre usporiadané a efektívne fungovanie štátu. Nie je žiaduce dať akémukoľvek orgánu plnú moc vo výberovom procese. Preto komisia navrhuje zvážiť vytvorenie výberovej komisie, ktorá by pozostávala z osôb, ktoré by verejnosť rešpektovala a ktoré by mali dôveru vlády. Tým len chcem povedať, že otvárať otázku výberového procesu vo vzťahu k obsadzovaniu funkcie prokurátorov je úplne legitímne, je to potrebné a treba sa k tomu vracať.
Grendel, Gábor, podpredseda NR SR (2020-10-20):
S reakciou na faktické poznámky, pán poslanec Kremský.
Budaj, Ján, poslanec NR SR (2017-03-21):
Ďakujem pekne. Som rád, že kolegovia naozaj viacerí pochopili, že toto vôbec nie je malá zmena. Toto je krok smerom k zrušeniu dvojkolovej voľby prezidenta. To si povedzme nahlas. A, samozrejme, pobavila ma pani Grausová, ďakujem jej za to. A ale najviac pán Bublavý, lebo naozaj píšem si, pán Bublavý, ich medzi perly argumentačné, keď poviete, že druhé kolo volieb traumatizovalo voličov, a preto ho navrhujete zvoliť, tak to naozaj je zlaté. A potom dajte pozor, aby vás to nepriviedlo k zrušeniu volieb ako takých. To už po ’48. raz bolo, k tomu už by ste určite sa nechceli vracať.
Chren, Martin, poslanec NR SR (2012-06-21):
Ďakujem veľmi pekne. Vážený pán podpredseda Národnej rady, chcem oceniť, naozaj ste jedným z tých rečníkov v tomto parlamente, ktorý má dar tej politickej krasoreči, a veľmi sa mi páčia mnohé formulky, ktoré často používate. To, že veci musia mať aj obsah aj formu, prípadne opozitá, že sa treba ponáhľať pomaly. Avšak v tomto prípade sa mi zdá, ako by ste si tak trošku nechávali zadné dvierka. Ako keby ten hlavný odkaz vášho príhovoru bol, že KDH je za záchranu, ale musí sa to robiť správne. A tým pádom si nechávate otvorené tie zadné dvierka, že keď nebodaj o pár mesiacov, nebodaj by padlo euro a ešte by nám aj zostali obrovské záväzky z trvalého eurovalu, tak sa budete môcť vyhovoriť, že no ale veď my sme hovorili, že sa to musí robiť správne. Podobným spôsobom si pamätám, že KDH hlasovalo, myslím, aj o slovenskej ústave, keď ste hlasovali, že my hlasujeme proti tomuto zneniu slovenskej ústavy. Čiže môžete opäť tak vajatať, že my sme neboli proti ústave, len proti tomuto zneniu, ale chcem vás upozorniť, že toto hlasovanie bude jedným zrejme z najdrahších v histórii slovenského parlamentu. Toto hlasovanie rozhodne o záväzkoch voči päť, za, v hodnote 5,7 mld. eur. Toto hlasovanie, ak sa rozhodnete hlasovať za alebo proti, už jednoducho nebudete mať možnosť nejakým spôsobom robiť slovný slalom a vyhovárať sa, že ste to chceli robiť inak. A preto chcem apelovať na vás, aby ste si naozaj veľmi dobre rozmysleli, úplne jednoznačne, či budete hlasovať za alebo proti vstupu Slovenska do trvalého eurovalu. Ďakujem.
Hrnčiar, Andrej, podpredseda NR SR (2017-12-06):
Pán poslanec Matovič.
Suja, Miroslav, poslanec NR SR (2020-11-25):
Ďakujem za slovo, pán predsedajúci. Pán poslanec Kazda, vy aj pán minister ste hovorili správne veci, podotkli ste kopu problémov, ktoré nás trápia a sú veľmi správne. Aj v programovom vyhlásení vlády hovoríte, že máte problém – gudrónové jamy v obci Predajná, ale každá zo strán koalície, keď ste boli v okrese Detva na Podpoľaní v Bystrici, tak ste povedali, že spravíte všetko preto, aby sa neťažilo zlato v Detve kyanidovou metódou. To znamená, že hovoríte, že by sme mali predchádzať environmentálnym záťažiam, ale toto sa v programovom vyhlásení vlády nenachádza. Ja by som poprosil pána ministra aj pani ombudsmanku, aby sa na to nezabudlo, tu je dopad na životné prostredie tak veľký, že gudrónové jamy sú nič oproti tomu. Dopad sociálny takisto. Tam je, hrozí strata 3 000 pracovných miest. Komplet zavretie celého závodu, bývalé závody ťažkého strojárstva. Už nehovorím, že chránená krajinná oblasť Poľana by skončila ako taká. Podzemné vody by mali klesnúť 10 metrov podľa štúdií. Vietor by ten prach z tých kyanidových jám a z tých háld roznášal v okruhu 100 kilometrov. Viete si predstaviť, že 100 kilometrov okolo Detvy je Zvolen, Bystrica, Lučenec. To je strašný dopad. Preto vás prosím a verejne vyzývam, nezabudnite aj na boj proti ťažbe zlata v Detve kyanidovou metódou, lebo toto zlikviduje celý región. Predchádzajúca pravicová vláda povedala, že im to je jedno, že tam je 35-tisíc ľudí, pár stoviek hlasov pre SaS-ku, vtedy konečne minister hospodárstva zo SaS toto povedal a veľmi ma to mrzí. Našťastie Radičovej vláda padla, tak sa to zastavilo. Dokázali sme to zastaviť aj za Žigu, tak dúfam, že za vás to neprejde. Preto vás poprosím, koalícia, nezabudnite na ťažbu zlata v Detve. Rád sa stretnem, nechcem tu strácať čas, osobne s vami s hocikým. Vysvetlím, aký je tam problém, ak to niekto nevie. Ďakujem.
Figeľ, Ján, podpredseda NR SR (2014-05-13):
Ďalším rečníkom prihláseným do rozpravy je pán Igor Hraško. Nech sa páči.
Danko, Andrej, podpredseda NR SR (2024-06-13):
Ďakujem. Otváram rozpravu. Do rozpravy som dostal za poslanecké kluby prihlásených poslancov Števulová a Čaučík a individuálnych rečníkov pani Gažovičová PS a Dostál SaS. Nech sa páči. Števulová. (Reakcie z pléna.) Aha, to som nepostrehol, dobre. V rámci rozpravy ako prvý požiadal o slovo pán poslanec Bartek. Takže rozprava je otvorená.
Kamenický, Ladislav, poslanec NR SR (2015-09-30):
Ďakujem. Pán kolega, neviem, vy ste hovorili niečo o pozmeňujúcom návrhu, ja som ho zatiaľ nedostal. Ako, budete ho predkladať? Alebo...? To bol ako prvý dotaz. Druhá vec, to, čo ste tu hovorili, som konečne rád, že, že máme tu aj odporcu rovnej dane, aspoň teda som to pochopil z vášho, z vášho vystúpenia, kde teda myslím si, že ak by ste boli za rovnú daň, tak by ste asi súhlasili potom s tým 5-percentným navýšením cien na potraviny, ktoré sa udialo v roku 2004. Len mali by ste si to odkonzultovať s kolegami z KDH, ktorí za to vtedy hlasovali. Takže to je taká, taká poznámka na margo. A potom by som rád vedieť, že akým spôsobom bude predložený ten pozmeňovák. Vďaka.
Laurenčík, Milan, podpredseda NR SR (2021-06-18):
Faktickú poznámku má pripravenú aj pani poslankyňa Eva Horváthová, nech sa páči.
Kaník, Ľudovít, poslanec NR SR (2014-04-03):
Vážený pán predseda, dajte, prosím, hlasovať o postúpení tohto návrhu zákona do druhého čítania.
Kerekréti, Ján, poslanec NR SR (2022-02-08):
Poprosil by som pána ministra, aby nám tú prednášku poslal mailom, pretože sme skoro nič nerozumeli. A veľmi pekne poďakujem pánovi Kotlebovi, že nám predstavil aj celému národu, ako si on predstavuje demokraciu. (Potlesk.)
Kuffa, Filip, poslanec NR SR (2022-05-20):
Ďakujem za slovo. V tej rozprave tu boli spomenuté, bolo tu spomínané to, že 9 miliónov pôjde na nejaké IT systémy, na informačné technológie, a toto sa v podstate pramenilo z toho, že v tej rozprave predtým to kritizoval poslanec Mazurek a dokonca aj stranu Život kritizoval, že ak jak môžme podporiť niečo, kde 9 miliónov ide na informačné systémy, a že za minútu sa to dá vyčítať na Úrade vlády, lebo tam je to zverejnené. Ja som to potom začal tiež hneď dohľadávať, otvoril som si Úrad vlády, hľadal som tabuľku a našiel som to. A naozaj tá položka tam je napísaná „materiálno-technické zabezpečenie" stojí 9 miliónov a neni tam napísané, že informačné technológie alebo nejaký informačný systém. Takže toto bolo čisté zavádzanie z ich strany.
Szőllős, Ján, poslanec NR SR (2021-05-05):
Ďakujem. Už tu väčšina toho, čo som chcel povedať, bolo povedané, takže možno také tri poznámky. Neboli to nejaké chyby, ale zločiny komunizmu. Socializmus aj oficiálne, ja som tiež zažil tú dobu, absolvoval som aj skúšku z marxizmu-leninizmu, lebo bola povinná. Socializmus je prvé štádium komunizmu. Čiže tu bol komunizmus. Nezľahčujte to a nemaľujte to na ružovo. Potom moji rodičia, my sme nemali žiadneho eštebáka v rodine. Nie je pravda, že každá rodina bola do toho zatiahnutá. Zovšeobecňujete, že sa to týka všetkých seniorov. Týka sa to tých, ktorí boli v ŠtB alebo v týchto represívnych zložkách. Ja poviem tak, mojim rodičom by za nijaký benefit ani nenapadlo vstupovať do takýchto zložiek komunistického režimu a hľadať si tam prácu, ani mojho okruhu známych, lebo vedeli, čo to obnáša. A ja som bol prinútený ísť do Československej ľudovej armády, kde sa prisahala vernosť komunizmu. Považujem to za ujmu, lebo inak som mohol ísť do Ostravy do baní. Takže tí ľudia vedome sa zamestnali v týchto zložkách a vedome konali tú prácu, pre ktorú sa rozhodli.
Pčolinský, Peter, podpredseda NR SR (2022-12-06):
S ďalšou faktickou pán poslanec Viskupič.
Pellegrini, Peter, podpredseda NR SR (2020-05-19):
Pán poslanec Šefčík.
Laurenčík, Milan, podpredseda NR SR (2020-09-17):
Upozorním vás potom ešte raz. Ďakujem. (Smiech v sále.)
Viskupič, Jozef, poslanec NR SR (2016-04-22):
Ďakujem všetkým, kolegyne, kolegovia, ktorí ste na mňa reagovali. Vám zopár odpoviem. Pán predseda Jarjabek, musím to zhodnotiť slovami, že smerákovi proste nevyhovieš. (Reakcia z pléna.) Plná debata je o tom, že ste strašne taký precitlivelý, keď vám iný typ politika, ktorý má ostrejší jazyk a nejaké názory, rozpráva veci, ktoré sú veľmi pravdivé, a hovorí vám ich na rovinu. Na druhej strane zase je aj problém, keď oceníme pre potreby politickej debaty to, že nie všetko je zlé, a to, čo je zlé, vám pomenovávame. A tuná ste zlyhali. Ja som totižto na výbore nebol za ten návrh, bohužiaľ. Proste akým spôsobom vy môžete otočiť celú realitu. Tuná kolegovia zo SNS dvaja podporili programové vyhlásenie vlády, vyslovili dôveru pre účely výborovej debaty, kravaťákovi dôveru, ale ja som nebol za ten návrh a moje symbolické hlasovanie znamenalo, že ja nerobím politiku spálenej zeme. Nikdy som ju nerobil, všetky tie problémy som pre potreby výborovej debaty v noci po siedmej hodine odprezentoval na výbore s odkazom, že viacej sa tomu budem venovať v pléne. To som do bodky naplnil. Ja totižto, pán predseda, držím slovo. K tomu, čo rozprával pán Hrnko. Vy ste asi iného poslanca počúvali. Ja som nič nerozprával o východe, západe, asi ste si ma pomýlili s niekým. A, pán poslanec Kollár, vzhľadom na päť posledných sekúnd kvóty si to budeme vydiskutovať inde.
Obrimčáková, Bibiána, poslankyňa NR SR (2012-09-20):
Dajte, prosím, pán predseda, hlasovať o návrhu zákona ako o celku s odporúčaním gestorského výboru ho schváliť.
Kadúc, Miroslav, poslanec NR SR (2014-11-25):
Ďakujem pekne. Ja som nevystúpil preto, aby som skákal na nejakú hru. Ja som vystúpil hlavne preto, aby boli povedané hriechy z minulosti a aby sa tie hriechy neopakovali. To bol, to bolo hlavným účelom môjho vystúpenia a neostáva mi nič iné, ako dúfať, že to bude opačne a budem robiť všetko preto, ak sa niečo takéto stane, že budem na to poukazovať. Alebo mám teraz povedať, že nie, bude to zlé? Veď ľudia vidia, že je to zlé. Ale dajme tomu novému človeku možno nádej a nech ukáže, čo je v ňom. Myslím si, že o tomto to je. Ja tiež mám pochybnosti, to zas klamal by som, že nemám, ale ako hovorím, nič iné mi, ako si povedala ty, ako štatistovi neostáva.
Danko, Andrej, predseda NR SR (2017-05-10):
Prosím, prezentujme sa a hlasujeme. (Hlasovanie). Prítomných 137 poslancov, za 56, proti 67, zdržalo sa 14. Konštatujem, že sme uvedený návrh neschválili.
Dostál, Ondrej, poslanec NR SR (2023-12-20):
Vážená pani predsedníčka Úradu pre dohľad nad zdravotnou starostlivosťou, vážený pán podpredseda Národnej rady, vážené zvyšky kolegov, chcel som len teda pár, pár slov povedať pani predsedníčke, keďže mám také tušenie, že je tu v tejto pozícii naposledy vzhľadom na to, čo sa, čo sa udialo, tak takých rozlúčkových, a chcem len povedať, že sa nemusíte ospravedlňovať za to, že ste neprišli s podrobnejšími podkladmi. My sme zažili ten dôvod, prečo ste boli tak náhle zavolaná, lebo sme počítali s tým, že o návrhu zákona o štátnom rozpočte budeme viesť rozpravu ešte niekoľko dní, keďže viacerí z nás boli pripravení sa do tej rozpravy zapojiť, ale na návrh predsedu Národnej rady bola rozprava skončená. Takže aj tí z nás, ktorí boli pripravení na diskutovať vecne, konkrétne k návrhu zákona o štátom rozpočte, nemali tú možnosť a, a, a teda koaličný valec sa rozhodol, že diskusia potrebná nie je. V tejto súvislosti k dvom veciam, čo ste spomínali vo svojom úvodnom slove, by som ešte povedal pár krátkych slov. Jednak, že ten štátny rozpočet už je schválený, takže už žiadne pozmeňujúce návrhy v ňom nie sú možné, v tejto snemovni sa veci dejú veľmi rýchlo, takže, takže, bohužiaľ, no žiadny pozmeňujúci návrh ani keby ste chceli nejakému poslancovi odporučiť, tak už ho ani predložiť nemôže dokonca. A druhá vec, povedali ste, že vystupujete ako predstaviteľka ešte stále nezávislej inštitúcie. Tak najprv som myslel, že tu vystúpim a poviem, že vlastne už nie, lebo aj ten kompetenčný zákon už bol včera, predvčerom, to je jedno, už bol schválený a, a potom, čo ten kompetenčný zákon nadobudne účinnosť, tak Úrad pre dohľad nad zdravotnou starostlivosťou už až tak nezávislou inštitúciou nebude a predpokladám, že vy budete prvá, ktorá pocítite dôsledky tej zmeny. Ale nebola by to celkom pravda, lebo Úrad pre dohľadať zdravotnou starostlivosťou ešte stále je nezávislou inštitúciou, keďže na to, aby sa ten zákon stal účinný, musí ho podpísať pani prezidentka a ja som hlboko presvedčený, že pani prezidentka takýto zákon nepodpíše, že ho vráti Národnej rade s pripomienkami na prepracovanie. A rovnako som hlboko presvedčený, že jednou z jej pripomienok bude aj to, aby Úrad pre dohľad nad zdravotnou starostlivosťou nestratil postavenie nezávislej inštitúcie, a toto bola jedna z najviac diskutovaných tém v rámci celej rozpravy o návrhu novely kompetenčného zákona a nezávislého postavenia úradu sa zastávali všetci opoziční poslanci, ktorí sa k tej tele vyjadrovali, bez ohľadu na to, či pozitívne alebo kriticky hodnotia, hodnotia vaše, vaše pôsobenie v úrade, či súhlasia s vašimi rozhodnutiami a s tým, akým spôsobom vediete úrad a čo v ňom, čo v ňom robíte. Lebo všetci opoziční poslanci, ktorí si, ktorí sa k tej téme vyjadrovali, si uvedomujú, že dôležitosť, že, že nezávislosť Úradu pre dohľadať zdravotnou starostlivosťou je dôležitejšia ako to, aký má kto práve názor na to, kto je na čele tej inštitúcie. Takže k tej téme sa, hlboko som presvedčený, v rozprave v parlamente ešte vrátime a budeme sa k tomu ešte aj viacerí vyjadrovať. Ďakujem.
A. Belousovová, podpredsedníčka NR SR: (2007-11-28):
S faktickými poznámkami na vystúpenie pani poslankyne Radičovej sa neprihlásil nikto. Uzatváram možnosť prihlásiť sa s faktickými poznámkami. Ďalej v rozprave vystúpi pani poslankyňa Biró a po nej sa pripraví pán poslanec Juraj Liška. Nech sa páči, pani poslankyňa, máte slovo.
Macháčková, Katarína, poslankyňa NR SR (2019-09-17):
Ďakujem veľmi pekne za slovo. Ja by som chcela poďakovať svojmu kolegovi Jožkovi Mihálovi za podľa mňa veľmi objektívne zhrnutie tejto situácie, pretože naozaj nie je čiernobiela. Treba vidieť, že naozaj treba znižovať dane ľuďom, ale na druhej strane, pokiaľ hovoríme o obciach a mestách, tak nehovoríme o peniazoch pre starostov a primátorov, ale pre ľudí. A pán poslanec Antal, nemôžem súhlasiť s tým, že hovoríte, že tento návrh prichádza v čase, kedy samosprávy majú prebytok peňazí. Treba povedať, že práve teraz, a však ste primátor, viete, aké všetky povinnosti na mestá sú, takže neprichádza to v čase, keď, kedy sú obce v nejakom čase blahobytu, ale kedy musíme znášať všetky opatrenia alebo teda vládne návrhy, ktoré tu boli prijaté, riešime minimálnu mzdu, z toho súvisiace zvyšovanie ostatných miezd, obedy zadarmo, rekreačné poukazy, toto všetko vlastne samosprávy znášajú. 
A teraz máme tu signály o blížiacej sa nejakej hospodárskej kríze a tento návrh prichádza v tomto čase. Takže ja si nemyslím, že to je obdobie teraz, ktoré bude, blaha a rozkvetu. Ďakujem pekne.
Hrušovský, Pavol, podpredseda NR SR (2011-02-10):
Panie poslankyne, páni poslanci, v mene skupiny navrhovateľov sťahujem z rokovania 12. schôdze Národnej rady Slovenskej republiky, a žiadam, aby sme ďalej nepokračovali v rokovaní o návrhu, návrh, ktorý predložili poslanci Procházka, Hrušovský a Abrhan na vydanie zákona o štátnej službe príslušníkov Policajného zboru, Zboru väzenskej a justičnej stráže, Slovenskej informačnej služby, Železničnej polície, ktorý prerokovávame ako tlač 159.
Jurinová, Erika, podpredsedníčka NR SR (2013-06-17):
Nech sa páči, páni poslanci, teraz máte možnosť prihlásiť sa do rozpravy ústne. Uzatváram možnosť prihlásiť sa do rozpravy. Pán poslanec. Do rozpravy sa prihlásilo deväť poslancov. (Reakcia z pléna.) Aha, pán Martvoň je dvakrát, nevidím ho. Áno. Takže pána Martvoňa vyradiť, dobre, osem poslancov je do rozpravy prihlásených. Nech sa páči, dávam slovo prvému pánovi poslancovi Matejičkovi.
T. Cabaj, podpredseda NR SR: (2010-02-11):
Dovoľte, aby som konštatoval, že v tajnom hlasovaní v druhom kole opakovanej voľby nebol zvolený nikto za člena Rozhlasovej rady. Preto najbližšie hlasovanie bude na marcovej schôdzi, kde bude potrebné potom predložiť nových kandidátov, ale to už je mimo rokovania tohto pléna. Poprosím zároveň, pán poslanec, keby ste oznámili výsledky tajného hlasovania o návrhu na voľbu člena Správnej rady Ústavy pamäti národa, teda tlač 1420.
Laššáková, Jana, podpredsedníčka NR SR (2015-04-15):
Pán poslanec Viskupič, nech sa páči.
B. Bugár, podpredseda NR SR: (2004-03-04):
(Hlasovanie.) Prítomných 141 poslancov, za 66, proti 7, zdržalo sa 66 poslancov,  nehlasovali 2. Konštatujem, že tieto body sme neschválili. K. Mitrík, poslanec: Pán predsedajúci, ďalej dajte hlasovať o pozmeňujúcom návrhu 4.
Zajačik, Vladimír, poslanec NR SR (2020-07-23):
Ďakujem pekne za slovo. Pán Blanár, ja už nebudem veľmi do vás biť, lebo dostali ste riadne kvapky od mojich priateľov. Ale chcem by som sa vás opýtať. Vy tu hovoríte o jazykovej pripravenosti Igora Matoviča na výkon funkcie. Je veľká škoda, že váš kamarát, emeritný kapitán Danko, zakázal používať v parlamente audiovizuálne pomôcky. Mohli by sme si priamo pozrieť skvelý prejav vášho šéfa súdruha Fica na jednaní OECD. Áno, ten brilantný prejav, na ktorom sa smeje celé Slovensko a učitelia angličtiny ho používajú ako odpudzujúci príklad. Ešte našťastie, že si všetci to môžeme pozrieť na internete a smiať sa a smiať sa a smiať sa. Ďakujem.
D. Lipšic, poslanec: (2007-12-07):
Ako som povedal, tá dvojročný lehota má svoj význam, pretože  často prichádza k tomu, že sa trestné stíhanie vedie pre trestný čin, ktorý sa stal v minulosti a ja by som, a to nehovorím teoreticky, keď sme o tej lehote uvažovali, tak mi dali naši prokurátori konkrétne poznatky, prečo tá lehota je potrebná, aby bola dvojročná a ja by som pánovi spravodajcovi, ktorý navrhol skrátenie tej lehoty, v utorok ráno, dúfam, že to nájdem, priniesol tieto poznatky našich prokurátorov, ktoré podľa mojej mienky zjavne dokumentujú, že je potrebné pre účely trestného stíhania, nie pre spravodajské účely, pre účely trestného stíhania tú lehotu mať zachovanú a využiť tú lehotu, ktorú nám Európska únia v tomto dala. Naozaj ten záujem nie je nijako spravodajský, ale je dôkazne zdokumentovať trestnú činnosť, ktorá sa mohla udiať nie včera, ale pred niekoľkými mesiacmi alebo niekedy aj pred viac ako rokom. Ďakujem.